കുഞ്ഞിമംഗലത്തിെന്റ കരുതലിന് നാട്ടുനന്മയുടെ ഹരിത ശോഭ പയ്യന്നൂര്: ജൂലൈ 26 ലോക കണ്ടല് ദിനം ആചരിക്കുമ്ബോള് ഒരു കൂട്ടം പ്രകൃതിസ്നേഹികള് വില കൊടുത്തുവാങ്ങി സംരക്ഷിക്കുന്ന കുഞ്ഞിമംഗലത്തെ കണ്ടല്കാടുകള്ക്ക് ഇരുപത്തിമൂന്നിെന്റ ഹരിതശോഭ. കണ്ടല്കാടുകളുടെ പാരിസ്ഥിതിക പ്രാധാന്യം അധികം തിരിച്ചറിയുന്നതിനു മുമ്ബു തന്നെ കണ്ടല്കാടുകള് വാങ്ങി ഒരു നാടിെന്റ ഹരിതകവചം നിലനിര്ത്തിയ നാട്ടുനന്മയാണ് 23 വര്ഷം പിന്നിടുന്നത്. കേരളത്തില് നിലവില് 21.17 ചതുരശ്ര കിലോമീറ്റര് കണ്ടല്കാടുകളാണുള്ളത്. 10 വര്ഷത്തിനിടയില് 50 ശതമാനത്തോളം കാടുകള് ഇല്ലാതായി. വ്യക്തികള് വെട്ടിനശിപ്പിക്കുന്നതിനു പുറമെ റോഡ് ഉള്പ്പെടെ സര്ക്കാര് പദ്ധതികളുടെ ഭാഗമായും കാടുകള് ഇല്ലാതാവുന്നു. കണ്ണൂര്, കാസര്കോട് ആറുവരി ദേശീയപാത യാഥാര്ഥ്യമാവുമ്ബോള് നിരവധി ഹെക്ടര് കണ്ടല് കാടുകള് ഇല്ലാതാവും. സ്വകാര്യ വ്യക്തികളില് നിന്ന് കാട് വില കൊടുത്തു വാങ്ങാനുള്ള സര്ക്കാര് തീരുമാനം ചുവപ്പുനാടയില് വിശ്രമിക്കുമ്ബോഴാണ് കുഞ്ഞിമംഗലത്തെ പൊതുകാട് വിസ്മയമാവുന്നത്. ചെമ്മീന് പാടങ്ങള് നിര്മിക്കാന് സ്വകാര്യ സ്ഥലത്തെ കണ്ടല്കാടുകള് വ്യാപകമായി നശിപ്പിക്കാന് തുടങ്ങിയപ്പോഴാണ് കുഞ്ഞിമംഗലത്ത് വണ്ണാത്തിപുഴയുടെ കൈവഴിയായ പുല്ലങ്കോട് പുഴയോരത്തെ ഹരിതസമൃദ്ധി വില കൊടുത്തു വാങ്ങി നിലനിര്ത്താനുള്ള ആലോചന തുടങ്ങിയത്. പ്രകൃതി സ്നേഹികളുടെ കൂട്ടായ്മയില്നിന്ന് സംഭരിച്ച നാണയത്തുട്ടുകളില് നിന്നായിരുന്നു തുടക്കം. മുപ്പതോളം വ്യക്തികള്ക്കു പുറമെ ജൈവകര്ഷക സമിതി, കണ്ടംകുളങ്ങര കര്ഷക മിത്ര, ഒരേ ഭൂമി ഒരേ ജീവന്, കൃപ പാലാവയല് എന്നീ സംഘടനകള് കൂടി ചേര്ന്നതോടെ കുഞ്ഞിമംഗലത്തെ ഹരിതസൗന്ദര്യത്തിന് ആയുസ്സ് നീട്ടിക്കിട്ടി. ആദ്യം 3.3 ഏക്കറാണ് വാങ്ങിയത്. 1998 മാര്ച്ചില് രജിസ്റ്റര് ചെയ്തു. ഇതിനുശേഷം സീക്ക് ഉള്പ്പെടെയുള്ള സംഘടനകള് കൂടുതല് സ്ഥലം വാങ്ങി സംരക്ഷിച്ചു. ഇപ്പോള് 30 ഏക്കറോളം കണ്ടല്കാടുകള് സംരക്ഷിക്കുന്നു. കേരളത്തില് ഏറ്റവും കൂടുതല് കണ്ടല്കാടുകളുള്ള പഞ്ചായത്താണ് കുഞ്ഞിമംഗലം. ഇതില് ഏറെയും സ്വകാര്യ വ്യക്തികളുടെ കൈകളിലാണ്. ഇത് വില കൊടുത്തു വാങ്ങി സംരക്ഷിത വനമായി നിലനിര്ത്തണമെന്ന ആവശ്യമാണ് വനം വകുപ്പിെന്റ മെല്ലപ്പോക്കു കാരണം മുടങ്ങിയത്.